A BIZOTTSÁG 1175/2008/EK RENDELETE
(2008. november 27.)
az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1698/2005/EK tanácsi rendelet részletes alkalmazási szabályainak megállapításáról szóló 1974/2006/EK rendelet módosításáról és helyesbítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendeletre (1) és különösen annak 91. cikkére,
mivel:
(1)
Az 1698/2005/EK rendelet egységes jogi keretet hozott létre az EMVA-ból nyújtandó vidékfejlesztési támogatásra a Közösség egészében. A jogi keretet az 1974/2006/EK bizottsági rendelet (2) részletes végrehajtási szabályok bevezetésével egészítette ki.
(2)
Az 1974/2006/EK rendelet 57. cikkének (2) bekezdése részletezi az 1698/2005/EK rendelet 88. cikkének alkalmazását az állami támogatásnak a tagállamok által a közösségi támogatás ellenpárjaként nyújtott pénzügyi hozzájárulások esetén alkalmazandó szabályai vonatkozásában, illetve az 1698/2005/EK rendelet 89. cikkének alkalmazását azon kiegészítő nemzeti finanszírozás tekintetében, amely nem tartozik a Szerződés 36. cikkének hatálya alá. Az erdészettel kapcsolatos bizonyos intézkedéseket helyénvaló ebbe a cikkbe belefoglalni. Továbbá az 1974/2006/EK rendelet II. mellékletének 9.B pontját megfelelően módosítani kell.
(3)
Az 1974/2006/EK rendelet 63. cikkének (8) bekezdése részletekkel szolgál a tagállamok és a Bizottság közötti adatcseréről vis maior vagy kivételes körülmények esetében, és különösen a rendszer nem megfelelő működése vagy a tartós kapcsolat hiánya esetén. A rendelkezésre álló technikai eszközök teljes körű alkalmazásának érdekében hasznos engedélyezni, hogy a papíralapú adathordozók benyújtásán túl a dokumentumokat más, megfelelő elektronikus módon is benyújthassák
(4)
Az 1974/2006/EK rendelet V. melléklete rögzíti az élő állatok állategységre való átváltásának arányszámait, amint arra az 1974/2006/EK rendelet 27. cikkének (13) bekezdése utal. Az „egyéb baromfi” átváltási aránya tekintetében gépelési hiba történt. Figyelembe véve egyes baromfifajták sajátosságait, lehetővé kell tenni az átváltási arány növelését. Ezért szükséges az V. melléklet kiigazítása.
(5)
A közös agrárpolitika finanszírozásáról szóló, 2005. június 21-i 1290/2005/EK tanácsi rendelet 44a. cikke (3) kötelezi a tagállamokat, hogy biztosítsák az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) kedvezményezettjeinek és az ezen alapok keretében kedvezményezettenként kapott összegeknek az évenkénti, utólagos közzétételét. Az 1290/2005/EK tanácsi rendeletnek az Európai Mezőgazdasági Garanciaalapból (EMGA) és az Európai Mezőgazdasági Vidékfejlesztési Alapból (EMVA) származó pénzeszközök kedvezményezettjeire vonatkozó információk nyilvánosságra hozatalának tekintetében történő alkalmazása részletes szabályainak megállapításáról szóló 2008. március 18-i 259/2008/EK bizottsági rendelet (4) szabályozza a kedvezményezettekre vonatkozó információk nyilvánosságra hozatalának tartalmi, formai és időbeli követelményeit. Az 1974/2006/EK rendelet VI. melléklete 2.1. pontjának második albekezdése az irányító hatóságra ruház bizonyos felelősségi köröket a vidékfejlesztési programokból támogatásban részesülő kedvezményezettekre vonatkozó információ nyilvánosságra hozatalát illetően. Azonos tárgyú, átfedő rendelkezések elkerülése érdekében indokolt törölni az 1974/2006/EK rendelet VI. melléklete 2.1. pontjának második albekezdését.
(6)
Az 1974/2006/EK rendeletet ennek megfelelően módosítani kell.
(7)
Az e rendeletben előírt intézkedések összhangban vannak a mezőgazdasági vidékfejlesztési bizottság véleményével,
ELFOGADTA EZT A RENDELETET:
1. cikk
Az 1974/2006/EK rendelet a következőképpen módosul:
1.
Az 57. cikk (2) bekezdése helyébe a következő szöveg lép:
„(2) A vidékfejlesztési programok csak akkor terjedhetnek ki a tagállamok által a közösségi támogatás ellenpárjaként az 1698/2005/EK rendelet 88. cikkével összhangban a szóban forgó rendelet 25., 43-49. és 52. cikke szerinti intézkedésekre és az említett rendelet 21., 24., 28., 29. és 30. cikke szerinti intézkedésekkel kapcsolatos műveletekre nyújtott pénzügyi hozzájárulásokra szánt állami támogatásra, illetőleg a rendelet 89. cikkével összhangban a szóban forgó rendelet 25., 27., 43-49. és 52. cikke szerinti intézkedésekre és az említett rendelet 21., 24, 28., 29. és 30. cikke szerinti intézkedésekkel kapcsolatos műveletekre nyújtott kiegészítő nemzeti finanszírozásra, amelyek nem tartoznak a Szerződés 36. cikkének hatálya alá, ha az állami támogatást e rendelet II. mellékletének 9.B. pontjával összhangban határozzák meg.”
2.
A 63. cikk (8) bekezdése helyébe a következő szöveg lép:
„(8) Vis maior vagy kivételes körülmények esetében, és különösen a rendszer nem megfelelő működése vagy a tartós kapcsolat hiánya esetében a tagállam a dokumentumokat a Bizottságnak papíralapú adathordozón vagy más, megfelelő elektronikus módon is benyújthatja. Ilyen jellegű adattovábbítás csak a Bizottság előzetes és hivatalos beleegyezésével lehetséges.
Amint a rendszer használatát megakadályozó, a vis maiort vagy a kivételes körülményt előidéző ok megszűnt, a tagállam a megfelelő dokumentumokat beviszi a rendszerbe. Ebben az esetben a dokumentumok papíralapú adathordozón vagy más, megfelelő elektronikus módon történő benyújtásának napja tekintendő a beküldés napjának.”
3.
A II., az V. és a VI. melléklet e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. november 27-én.